
GUVERNUL REPUBLICII MOLDOVA

H O T Ă R Â R E  nr._______

din ___________________________________ 2026
Chișinău



pentru aprobarea Cerințelor de calitate privind cazeinele și cazeinații destinați consumului uman
	În temeiul art.1 alin. (4) din Legea nr. 279/2017 privind informarea consumatorului cu privire la produsele alimentare (Monitorul Oficial al Republicii Moldova, 2018, nr.7-17, art.54), cu modificările ulterioare, Guvernul HOTĂRĂȘTE:
Prezenta hotărâre transpune Directiva (UE) nr. 2015/2203 a Parlamentului European și a Consiliului din 25 noiembrie 2015 privind apropierea legislațiilor statelor membre cu privire la cazeinele și cazeinaţii destinaţi consumului uman și de abrogare a Directivei nr. 83/417/CEE a Consiliului, CELEX: 32015L2203 publicată în Jurnalul Oficial al Uniunii Europene L314 din 1 decembrie 2015.

	1. Se aprobă Cerințele de calitate privind cazeinele și cazeinații destinați consumului uman (se anexează).
	2. Controlul asupra executării prezentei hotărâri se pune în sarcina Agenției Naționale pentru Siguranța Alimentelor.
	3. Prezenta hotărâre intră în vigoare la expirarea a 3 luni de la data publicării în Monitorul Oficial al Republicii Moldova.
	
PRIM-MINISTRU           					    	Vasile TOFAN

Contrasemnează: 

[bookmark: _GoBack]
Ministru agriculturii și 	
industriei alimentare			             
  Aprobate
prin Hotărârea Guvernului 
nr.____/2026


CERINȚE DE CALITATE
privind cazeinele și cazeinaţii destinați consumului uman.

I. DISPOZIȚII GENERALE
          1. Cerințele de calitate privind cazeinele și cazeinații destinați consumului uman (în continuare - Cerințe) stabilesc cerințe minime de calitate, etichetare, pentru cazeinele și cazeinații specificați conform pozițiilor tarifare: 350110900 și 350190900 din Nomenclatura combinată a mărfurilor, aprobată prin Legea nr. 172/2014, care sunt destinate consumului uman.
2. Prezentele cerințe reglementează cazeinele și cazeinaţii destinaţi consumului uman, precum și amestecurile din acestea.
3. În sensul prezentelor Cerințe se aplică următoarele noțiuni:
3.1. cazeină acidă comestibilă - produs lactat obținut prin separarea, spălarea și uscarea coagulului acid precipitat din lapte degresat şi/sau din alte produse obținute din lapte;
3.2. cazeină cheag comestibilă - produs lactat obținut prin separarea, spălarea și uscarea coagulului din lapte degresat și/sau din alte produse obținute din lapte; coagulul se obține prin reacția cheagului sau a altor enzime de coagulare;
3.3. cazeinaţi comestibili - produs lactat obținut prin reacţia cazeinei comestibile sau a coagulului de cazeină comestibilă granulată cu agenți de neutralizare, urmată de uscare.
4. Produsele definite la pct. 3  sunt denumiri de produse lactate care pot fi comercializate sub denumirile menționate la punctul respectiv numai dacă respectă prevederile prezentelor cerințe, precum și indicii de calitate stabiliți în anexele nr. 1 și nr. 2.
5. Introducerea pe piață a produselor care cad sub incidența prezentelor Cerințe se efectuează în conformitate cu prevederile art.17 alin. (9) din Legea nr. 296/2017 privind cerințele generale de igienă a produselor alimentare.
6. Operatorii din domeniul alimentar sunt obligați să respecte cerințele generale privind siguranța alimentelor, în conformitate cu prevederile art.7 din Legea nr. 306/2018 privind siguranța alimentelor.
II. CERINȚE PRIVIND ETICHETAREA
7. Cazeinele și cazeinaţii care nu respectă cerințele stabilite în anexa 
nr. 1 Tabelul nr.1 pct. 2 și pct. 3, în anexa nr. 1 Tabelul nr. 2 pct. 2 și pct. 3 sau în anexa nr. 2 pct. 2 și pct. 3 la prezentele cerințe nu sunt folosiți la prepararea alimentelor și, atunci când sunt comercializați în mod legal cu altă destinație, sunt denumiți și etichetați astfel încât cumpărătorul să nu fie indus în eroare privind natura, calitatea sau destinația prevăzută pentru utilizarea lor.
8. În cadrul etichetării, mențiunile următoare sunt marcate pe ambalajele, recipientele sau etichetele produselor lactate menționate la pct. 3 cu caractere ușor vizibile, lizibile clar și indelebile:
8.1. denumirea produselor lactate astfel cum este stabilită la pct. 3, în cazul cazeinaţilor comestibili împreună cu o indicație privind cationul sau cationii, astfel cum se prevede în anexa nr. 2 pct. 4 la prezentele cerințe de calitate;
8.2. cantitatea netă a produselor, exprimată în kilograme sau grame;
8.3. numele sau denumirea comercială și adresa operatorului din sectorul alimentar sub a cărui denumire ori denumire comercială se comercializează produsul sau ale importatorului;
8.4.  în cazul produselor importate din alte țări, denumirea țării de proveniență;
8.5. identificarea lotului produselor sau data de producție.
8.6.  Denumirea produselor, în cazul produselor comercializate sub formă de amestec:
8.6.1. mențiunea "amestec de . . ." urmată de denumirile diverselor produse care alcătuiesc amestecul, în ordine descrescătoare după greutate;
8.6.2. o indicaţie privind cationul sau cationii, astfel cum sunt enumerați în anexa nr. 2 pct. 4, în cazul cazeinaţilor comestibili;
8.6.3. conținutul de proteine, în cazul amestecurilor conținând cazeinaţi comestibili.
9. Prin derogare de la prevederile pct. 8, următoarele mențiuni pot fi marcate numai într-un document de însoțire:
9.1. cantitatea netă a produselor, prevăzută la subpct.8.2;
9.2. numele sau denumirea comercială și adresa operatorului din sectorul alimentar sub a cărui denumire ori denumire comercială se comercializează produsul sau ale importatorului, prevăzută la subpct.8.3;
9.3. în cazul produselor importate din alte țări, denumirea țării de proveniență, prevăzută la subpct.8.4;
9.4. conținutul de proteine, în cazul amestecurilor conținând cazeinaţi comestibili prevăzută la subpct.8.6.3.
10. Este interzisă comercializarea pe teritoriul Republicii Moldova a produselor lactate definite la pct. 3, dacă informațiile menționate la pct. 8 nu sunt marcate în limba română și nu sunt marcate într-un limbaj ușor de înțeles, în conformitate cu prevederile art. 13 și cu art. 6 alin. (2 )  din Legea nr. 279/2017 privind informarea consumatorului cu privire la produsele alimentare,  cu excepția cazului în care astfel de informații sunt furnizate de către operatorul din sectorul alimentar prin alte mijloace. 
11. În cazul în care este depășit conținutul minim de proteine din lapte stabilit la subpct. 1.2 din anexa nr. 1 Tabelul nr. 1, din anexa nr. 1 Tabelul nr. 2 și din anexa nr. 2 Tabelul nr. 3, acest fapt poate fi marcat în mod corespunzător pe ambalaje, recipiente sau etichete.





















Anexa nr. 1 
                                                                   la Cerințe de calitate privind cazeinele 
                                                                  și cazeinaţii destinați consumului uman

CAZEINE COMESTIBILE

Tabelul nr.1  Indici de calitate aplicabili cazeinelor acide comestibile
	Nr. d/o
	Parametri 
	Indicatori
	Valoarea admisă

	1.
	Principalii parametri fizico-chimici
	1.1 conținutul maxim de umiditate
	12% în greutate

	
	
	1.2
	conținutul minim de proteine din lapte, calculat pe baza extractului uscat
	90% în greutate

	
	
	
	din care conținutul minim de cazeină
	95% în greutate

	
	
	1.3. conținutul maxim de grăsime din lapte
	2% în greutate

	
	
	1.4. aciditatea maximă titrabilă maximă exprimată în ml de soluție decinormală de hidroxid de sodiu per gram
	0,27

	
	
	1.5. conținutul maxim de cenușă (inclusiv P2O5)
	2,5% în greutate

	
	
	1.6. conținutul maxim de lactoză anhidră
	1% în greutate

	
	
	1.7. conținutul maxim de sedimente (particule arse)
	22,5 mg în 25 g

	2.
	Anumiți poluanți
	nivelul maxim de plumb
	0,75 mg/kg

	3.
	Impurități
	corpuri străine (precum particule de lemn sau metal, fragmente de păr sau insecte)
	absente în 25 g

	4.
	Ingrediente auxiliare permise
	4.1. Adjuvanți tehnologici
	acizi:
	lactic, clorhidric, sulfuric, citric, acetic, ortofosforic

	
	
	4.2. culturi bacteriene
	culturi bacteriene producătoare de acid lactic

	
	
	4.3. ingrediente permise
	zer

	5.
	Caracteristici organoleptice
	5.1. miros
	lipsit de mirosuri străine

	
	
	5.2. aspectul
	Culoarea variază de la alb la crem; produsul nu trebuie să conțină aglomerări care să nu se desfacă sub o ușoară presiune.




Tabelul nr.2  Indici de calitate aplicabili cazeinelor cheag comestibile
	Nr. d/o
	Parametri
	Indicatori
	Valoarea admisă

	1.
	Principalii parametri fizico-chimici
	1.1. conținutul maxim de umiditate
	12% în greutate

	
	
	1.2.
	conținutul minim de proteine din lapte, calculat pe baza extractului uscat
	84% în greutate

	
	
	
	din care conținutul minim de cazeină
	95% în greutate

	
	
	1.3. conținutul maxim de grăsime din lapte
	2% în greutate

	
	
	1.4. conținutul minim de cenușă (inclusiv P2O5)
	7,5% în greutate

	
	
	1.5. conținutul maxim de lactoză anhidră
	1% în greutate

	
	
	1.6. conținutul maxim de sedimente (particule arse)
	15 mg în 25 g

	2.
	Anumiți poluanți
	nivelul maxim admis de plumb
	0,75 mg/kg

	3.
	Impurități
	corpuri străine (precum particulele de lemn, metal, fragmente de păr sau insecte)
	absente în 25 g

	4.

	Ingrediente auxiliare permise

	enzime alimentare care respectă cerințele  Regulamentului sanitar privind enzimele alimentare, 
aprobate prin Hotărârea Guvernului nr.1056/2016;
	cheag

	
	
	
	alte enzime de coagulare a laptelui

	5.
	Caracteristici organoleptice
	5.1. miros
	lipsit de mirosuri străine

	
	
	5.2. aspectul
	Culoarea variază de la alb la crem; produsul nu trebuie să conțină aglomerări care să nu se desfacă sub o ușoară presiune.




Anexa nr. 2
                                                                   la Cerințe de calitate privind cazeinele 
                                                                  și cazeinaţii destinați consumului uman


CAZEINAŢI COMESTIBILI

Tabelul nr. 3  Indici de calitate aplicabili cazeinaţilor comestibili
	Nr. d/o
	Parametri
	Indicatori
	Valoarea admisă

	1.
	Principalii parametri fizico-chimici
	1.1. conținutul maxim de umiditate
	8% în greutate

	
	
	1.2.
	conținutul minim de proteine din lapte, calculat pe baza extractului uscat
	88% în greutate

	
	
	
	din care conținutul minim de cazeină
	95% în greutate

	
	
	1.3. conținutul maxim de grăsime din lapte
	2% în greutate

	
	
	1.4. conținutul maxim de lactoză anhidră
	1% în greutate

	
	
	1.5. valoare pH
	6,0 la 8,0

	
	
	1.6. conținutul maxim de sedimente (particule arse)
	22,5 mg în 25 g

	2.
	Anumiți poluanți
	nivelul maxim admis de plumb
	0,75 mg/kg

	3.
	Impurități
	corpuri străine (precum particule de lemn sau metal, fragmente de păr sau insecte)
	absent în 25 g

	4.
	Ingrediente auxiliare permise
	aditivi alimentari (agenți neutralizanți și de tamponare facultativi):
	hidroxizi
	sodiu, 
potasiu,

	
	
	
	carbonați
	

	
	
	

	fosfați
	 calciu,
amoniu,
magneziu

	
	
	
	citrați
	

	5.
	Caracteristici organoleptice
	5.1. miros
	arome și mirosuri străine foarte slabe;

	
	
	5.2. aspectul
	Culoarea variază de la alb la crem; produsul nu trebuie să conțină vreun bulgăre care să nu cedeze la apăsarea ușoară.

	
	
	5.3 solubilitate 
	solubil aproape în totalitate în apă distilată, cu excepția cazeinatului de calciu.

